Publication: Magyar Közlöny
Issue: MK-2007-70 (Year: 2007, Number: 70)
Era: 2004-2010
Section: Melléklet a 2007. évi XLVI. törvényhez
Paragraph Index: 18005

b) 45 méter; amelyik a nagyobb érték. Megjegyzés: A fenti előírás alkalmazásával kapcsolatos útmutató az A. Melléklet 4. szakaszában található. 3.1.19 Keresztirányú lejtés Ajánlás — A leggyorsabb vízelvezetés biztosítása érdekében a futópálya felületét lehetőség szerint enyhén ívelt formában alakítsák ki, kivéve azt a területet, ahol egy egyszerű, az esővel általában párosuló szél irányának megfelelő, fentről lefelé egy-irányú lejtés biztosítja a gyors vízelvezetést. A legkedvezőbb helyzetben a keresztirányú lejtés értéke a következő: — 1.5 %, ahol a kód-betű C, D, E vagy F; és — 2 %, ahol a kód-betű A vagy B; azonban lehetőség szerint sehol ne haladja meg a fenti értékeket és ne legyen kevesebb mint 1 %, kivéve a futópálya, vagy gurulóút kereszteződést, ahol kisebb lejtés érték válhat szükségessé. Amennyiben a felületet enyhén ívelt formában alakítják ki, a lejtés a középvonal mindkét oldalán szimmetrikus legyen. Megjegyzés: Nedves futópályákon, kereszt-szél esetében, a gyenge vízelvezetés miatt felmerülhet a gumiabroncs vízen csúszás problémája. Az erre vonatkozó, valamint más befolyásoló tényezőkkel kapcsolatos tájékoztatások az A. Melléklet 7. szakaszában találhatók. 3.1.20 Ajánlás — A keresztirányú lejtés az egész futópálya mentén végig azonos legyen, kivéve a másik futópályával, vagy egy gurulóúttal történő kereszteződés helyét, ahol a megfelelő vízelvezetés biztosítása mellett más, kisebb lejtés alakítható ki. Megjegyzés: A keresztirányú lejtésre vonatkozó útmutató a Repülőtér Tervezési Kézikönyv 3. részében található. A futópálya teherbíró-képessége 3.1.21 Ajánlás — A futópálya ellenálló legyen azon repülőgépek forgalmából származó megterhelésekkel szemben, amelyek kiszolgálására a futópályát tervezték. A futópálya felülete 3.1.22 A futópálya építése során küszöböljék ki az olyan felületi egyenetlenségeket, amelyek előidézhetik a futópálya felületi súrlódás jellemzők romlását, vagy más módon hátrányosan befolyásolják a repülőgép fel, vagy leszállását.

Source: https://magyarkozlony.hu/hivatalos-lapok/4c6310a937d14bac566ee9c9d944896656c292dd/dokumentumok/5a6ac3c6db12e692ae41096677ad5f072d2cc9f3/letoltes